**GUVERNUL ROMÂNIEI**

**Hotărâre**

**privind aprobarea Ghidului solicitantului aferent schemei de ajutor de stat instituită prin Ordonanța de urgență a Guvernului nr. 68/2023 pentru aprobarea și finanțarea Programului național pentru dezvoltarea producției interne de produse și materiale de construcții**

Având în vedere prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piață internă în aplicarea art. 107 și 108 din tratat, cu modificările și completările ulterioare,

În temeiul art. 108 din Constituția României, republicată, al Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare și al art. 6 (1), lit. c) din Ordonanța de urgență a Guvernului nr. 68/2023 pentru aprobarea și finanțarea Programului național pentru dezvoltarea producției interne de produse și materiale de construcții

**Guvernul României** adoptă prezenta hotărâre.

**Articol unic -** Se aprobă Ghidul solicitantului aferent schemei de ajutor de stat instituită prin Ordonanța de urgență a Guvernului nr. 68/2023 pentru aprobarea și finanțarea Programului național pentru dezvoltarea producției interne de produse și materiale de construcții, prevăzut în anexa care face parte integrantă din prezenta hotărâre.

**PRIM–MINISTRU**

**Ion-Marcel CIOLACU**